CELEX: 32012R0715
Language: mt
Date: 2012-07-30 00:00:00
Title: Regolament ta’ Implimentazzjoni tal-Kummissjoni (UE) Nru 715/2012 tat- 30 ta’ Lulju 2012 li jemenda r-Regolament (UE) Nru 42/2010 dwar il-klassifikazzjoni ta’ ċerti prodotti fin-Nomenklatura Magħquda

7.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 210/4
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 715/2012
   tat-30 ta’ Lulju 2012
   li jemenda r-Regolament (UE) Nru 42/2010 dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Skont it-tieni paragrafu tal-kolonna (3) tat-tabella stipulata fl-Anness tar-Regolament tal-Kummissjoni (UE) Nru 42/2010 (2) il-prodott li jittiekel f’forma ta’ pilloli deskritt fil-kolonna (1) ta’ dik it-tabella ma jissodisfax ir-rekwiżiti tan-Nota 2(b)(2) tal-Kapitlu 19 tan-Nomenklatura Magħquda (NM) minħabba l-kompożizzjoni, il-preżentazzjoni u l-użu tiegħu bħala suppliment tal-ikel. Il-klassifikazzjoni tal-prodott skont il-Kapitolu 19 hija għalhekk eskluża.
            
         
               (2)
            
            
               Fid-dawl tal-ġudizzju tal-Qorti tal-Ġustizzja tal-Unjoni Ewropea tas-17 ta’ Diċembru 2009 fil-każijiet konġunti C-410/08 sa C-412/08, Swiss Caps (3), u b’mod partikolari l-paragrafu 33, il-klassifikazzjoni tal-prodotti li jittieklu maħsuba biex jintużaw bħala supplimenti tal-ikel taħt l-intestatura 2106 tan-NM tista’ tiġi prevista biss jekk il-preparazzjonijiet tal-ikel ikkonċernati ma jkunux speċifikati jew inklużi band’oħra. Il-preparazzjonijiet tal-ikel maħsuba biex jintużaw bħala supplimenti tal-ikel jistgħu għaldaqstant jiġu kklassifikati skont intestaturi oħra tal-NM fejn id-deskrizzjoni ta’ dawk l-intestaturi tkun aktar speċifika.
            
         
               (3)
            
            
               B’konsegwenza ta’ dan, il-preżentazzjoni u l-użu ta’ prodott li jittiekel bħala suppliment tal-ikel ma jistgħux ikunu r-raġuni għall-esklużjoni mill-Kapitolu 19 tan-NM. Għaldaqstant, mhuwiex neċessarju li jiġi ddikjarat li r-raġuni għalfejn il-prodott ma jissodisfax ir-rekwiżiti tan-Nota 2(b)(2) tal-Kapitolu 19 tan-NM tinsab biss fil-kompożizzjoni tiegħu.
            
         
               (4)
            
            
               Ir-raġunijiet stipulati fit-tieni paragrafu tal-kolonna (3) tal-Anness tar-Regolament (UE) Nru 42/2010 għandhom għaldaqstant jiġu emendati skont dan. Madankollu, għal raġunijiet ta’ ċarezza, l-Anness sħiħ tar-Regolament (UE) Nru 42/2010 għandu jiġi sostitwit.
            
         
               (5)
            
            
               Il-miżuri stipulati f’dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 42/2010 huwa sostitwit b’dan li ġej:
   
      
         “ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Il-prodott jikkonsisti minn (% skont il-piż):
                     
                                 —
                              
                              
                                 ħaxix tax-xgħir, ippolverizzat
                              
                              
                                 28,8
                              
                           
                                 —
                              
                              
                                 għasel
                              
                              
                                 27,5
                              
                           
                                 —
                              
                              
                                 ħaxix tal-qamħ, ippolverizzat
                              
                              
                                 21,5
                              
                           
                                 —
                              
                              
                                 alfalfa, ippolverizzat
                              
                              
                                 21,5
                              
                           
                                 —
                              
                              
                                 aċtu steariku
                              
                              
                                 0,4
                              
                           
                                 —
                              
                              
                                 bżar
                              
                              
                                 0,25
                              
                           
                                 —
                              
                              
                                 pikolinat tal-kromju
                              
                              
                                 0,01
                              
                           (li jikkorrispondi għal 8,7 μg Cr kull pillola)
                     Il-prodott jiġi ppreżentat għall-bejgħ bl-imnut, f’forma ta’ pilloli u jiġi użat bħala suppliment tal-ikel (pillola waħda darbtejn kuljum)
                  
                  
                     2106 90 98 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 2106 , 2106 90  u 2106 90 98 .
                     Peress li l-prodott ma jissodisfax ir-rekwiżiti tan-Nota 2(b)(2) tal-Kapitolu 19 minħabba l-kompożizzjoni tiegħu, il-klassifikazzjoni skont il-Kapitolu 19 hija eskluża.
                     Il-prodott ma jissodisfax ir-rekwiżiti tan-Nota Addizzjonali 1 tal-Kapitolu 30 peress li ma ssir l-ebda dikjarazzjoni dwar l-użu kontra mard speċifiku jew dwar il-konċentrazzjoni ta’ sostanzi attivi. Għalhekk ma għandux jitqies bħala preparazzjoni mediċinali li ġejja mill-ħxejjex skont it-tifsira tal-intestatura 3004 .
                     Il-prodott għalhekk jitqies bħala kopert bit-termini tal-intestatura 2106  bħala preparazzjoni tal-ikel li mhux speċifikata jew inkluża x’imkien ieħor, u jintuża bħala suppliment nutrittiv indikat għaż-żamma tas-saħħa ġenerali jew tal-benessri. (Ara wkoll HSEN għall-intestatura 2106 , it-tieni paragrafu, numru (16)).”
                  
               
   
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-30 ta’ Lulju 2012.
      
         
            Għall-Kummissjoni, F’isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 12, 19.1.2010, p. 2.
   
      (3)  [2010] ECR I -11991.